32006R1467
L 274/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1467/2006 AL COMISIEI
din 4 octombrie 2006
de modificare a anexei II la Regulamentul (CE) nr. 998/2003 al Parlamentului European și al Consiliului în ceea ce privește lista țărilor și teritoriilor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului (1), în special articolele 10 și 19,
întrucât:
(1)
Regulamentul (CE) nr. 998/2003 stabilește cerințele de sănătate animală aplicabile circulației necomerciale a animalelor de companie și normele privind controlul acestei circulații.
(2)
Regulamentul (CE) nr. 998/2003 stabilește că trebuie să se întocmească, în partea C a anexei II la acest regulament, o listă a țărilor terțe dinspre care se poate autoriza circulația animalelor de companie către Comunitate, cu condiția ca anumite cerințe să fie respectate.
(3)
Lista întocmită în partea C a anexei II la Regulamentul (CE) nr. 998/2003 cuprinde țările terțe și teritoriile indemne de rabie și țările terțe și teritoriile pentru care s-a considerat că riscul introducerii rabiei în Comunitate, ca urmare a circulației dinspre aceste state terțe și teritorii, nu este mai ridicat decât riscul asociat circulației între statele membre.
(4)
Din informațiile comunicate de Regatul Unit cu privire la Insulele Virgine Britanice reiese că riscul introducerii rabiei în Comunitate, ca urmare a circulației animalelor de companie dinspre acest teritoriu, nu este mai ridicat decât riscul asociat circulației animalelor de companie între statele membre sau dinspre țări terțe care se află deja pe lista din Regulamentul (CE) nr. 998/2003. Prin urmare, Insulele Virgine Britanice trebuie să fie incluse în lista din partea C a anexei II la Regulamentul (CE) nr. 998/2003.
(5)
Din motive de claritate a legislației comunitare, lista țărilor și teritoriilor întocmită în anexa II la Regulamentul (CE) nr. 998/2003 ar trebui să fie înlocuită în întregime.
(6)
Prin urmare, Regulamentul (CE) nr. 998/2003 ar trebui modificat în consecință.
(7)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 998/2003 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 octombrie 2006.